Aarhuus Stifts-Tidende, 1819-10-19
Engelland. Lordmajors Valget er endeligen tilendebragt, og Hr. Bridges valgt med en Overvægt af tusinde Stemmer. Paa Londons Gadehiørner er allerede anmeldt en Folkeforsamling i Smitsields til næstk. 20de Octbr. - En Sneestusinde Reformatorer marscherede forleden Dag i et broget Optog omkring i Halifax. En dump Sørgemusik ledsagede deres Sange, selv vare de forstørstedelen smykkede med hvide Hatte omvundne med sortKrepstor. - Endog i selve London skal Nøden iblandt Almuen være saa stor, at henved titusinde Mennesker hverken have Huus eller Hiem. Disse Titusinde, der baade Nat og Dag ligge under aaben Himmel, og mange flere. snappe efter de Krummer, som falde fra de Rines Bord. Med Ord maa de ei begiere Almisse af Nogen, men saa behænge de sig med skrevne og trykte Sedler, som indeholde deres Elendighedshistorie, og dette kan ikke forbydes dem. Hvor kan man vel ogsaa undre sig over at lendigheden er stor i dette Yderlighedernes Land, thi Middelstand kiendes ikke det, naar man læser brad en Engellan der har udregnet, at 200 Arme med Maskiner spinde, ligesaa meget Bomuld i det Aar, som 20000000 Arne ellers havde maattet være 40 Aar om at spinde. Tydskland. Det tydske Folks Stolthed, tydsk Universalitets, Genialitets og grundig Tænknings-Repræsentant, Gothe, høitideligholdt d. 28de August sidstleden i sin halvsterdesindstyveaarige Fødselsdag i Jena, hvor han just, blandt de venligste Naturomgivelser, omringet af Natu skatte, hvis Samling og Ordning tildeels er i hans eget Værk, omgivet af nogle troe Venner fra ældre Tider, og i den behageligste Omgang med den høiligen yndede Storfyrstinde og Arvestorhertuginde Maria Pavlovna, som i det yndige Dornburg, an der Saale fuldendte sin Eftercur, forbereddede sig til sin, for at undgaae al forstyrrende Larm, forsætligen forsinkede Afreise til Karlsbads velgiørende Sundhedskilde, hvis geognostiske Vidundere han i sin Morphologie selv lagde for Dagen, og i det uforglemmelige Qvad til Keiseren af Østerrige forherligede. - Det torde, maaskee netop i nærværende Øieblik, ei være mangen Dane ulært, at erfare, at i Weymar selv forenede sig de tilstædeværende i Personer af Hoffet med de fornemste af Stadens Beboere, til et høitideligt Gilde. J Frankfurt am Mayn, hans Fødebye, opførtes, efter en passende Prolog, hans Tasso. J en Giestgivergaard sammesteds kronede man, efter et prægtigt Maaltid, hans Brystbillede med en Laurbærkrands, hvis Blade bestode af Guld og dens Bær af : ægte Rubiner (?), hvilken Krands i den med Posten sendtes det nyfødte Barn. Paa samme var desuden anbragt denne Jndskrivt: Beundringsbylding til Musernes Jnd ling. J. W. Göthe, fra Borgerne i hans Fødebye. Ved Bordet indsamledes et rundeligt Bidrag til Vederqvægelse for de Fattige i Særdeleshed, som vare fødte i samme Aar, som Göthe. - Tydsklands Muse græder over Tabet af en af dets dristigste Befordrer af Litteratur og Kunst, Boghandler Hartknoch, som i den snide Blomst af sin mandlige Kraft blev et Offer for Æolus. Han svadserede en Dag ved Strandbredden fordybet i et Brevs læsning, da hans Fod gled ud og han styrtede ud i Strømmen. Han besad den største Boghandling i Norden. - Qvaksalversken, Madame Sluttervem, som i Holsteen er bleven landsforviist, har nu opslaaet sit Pau kun i Barmbeck ved Hamborg. Denne ellers still Landsbye vrimler nu af Fremmede fra alle Verdens Hiørner, som stimle dertil for at søge Hielp. - Den Concert som Mad. Catalani gav i Berlin for de Fattige indbragte 3123 Rigsdaler, Kongen af Preussen har i denne i Anledning ladet hende tilstille en meget smigrende Kabinetsskrivelse. - Den bekiendte Qværginde Bede, som var forlovet med Kong Standslauds Dværg, reiser i denne Tid omkring og lader sig see. Hun er 33 Tommer, høi og 73 Somre og Vintre gammel. - Fløitespilleren, Fürstenau kan med det første ventes til Khvn. Sverrig Hs. Majestæt Kongen og Hs. K. H. Kronprindsen ere nu hiemkomne fra deres nordlige Reise. - Denne begiver sig nu til Udsalg, for der at bivaane Universitetslærernes Forelæsninger, især i det juridiske og bistoriske Fag; ogsaa skal det være en af Professorerne overdraget at udarbeide et Kursus i Philosophien for ham.